TARYBOS SPRENDIMAS
2006 m. vasario 27 d.
dėl Europos bendrijos ir Šveicarijos Konfederacijos susitarimo dėl bendradarbiavimo statistikos srityje sudarymo
(2006/233/EB)
EUROPOS SĄJUNGOS TARYBA
atsižvelgdama į Europos bendrijos steigimo sutartį, ypač į 285 straipsnio dalį kartu su 300 straipsnio 2 dalimi ir 300 straipsnio 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
2000 m. liepos 20 d. Taryba įgaliojo Komisiją derėtis su Šveicarijos Konfederacija dėl susitarimo dėl bendradarbiavimo statistikos srityje.
(2)
Pagal 2004 m. spalio 26 d. Tarybos sprendimą ir dėl Susitarimo pasirašymo vėliau Susitarimas Bendrijos vardu buvo pasirašytas 2004 m. spalio 26 d.
(3)
Susitarimas turėtų būti patvirtintas,
NUSPRENDĖ:
1 straipsnis
Europos bendrijos vardu patvirtinamas Europos bendrijos ir Šveicarijos Konfederacijos susitarimas dėl bendradarbiavimo statistikos srityje.
Susitarimo tekstas pridedamas prie šio sprendimo.
2 straipsnis
Komisija, kuriai padeda valstybių narių atstovai, atstovauja Bendrijai Jungtiniame komitete, įkurtame pagal Susitarimo 3 straipsnį.
Poziciją, kurios laikosi Bendrija dėl Jungtinio komiteto sprendimų, priima Taryba kvalifikuota balsų dauguma, remdamasi Komisijos pasiūlymu dėl klausimų, susijusių su finansiniu Šveicarijos indėliu bei svarbiomis leidžiančiomis nukrypti nuostatomis dėl Bendrijos teisės aktų taikymo išplėtimo Šveicarijai. Komisija priima visus kitus Jungtinio komiteto sprendimus ir rekomendacijas dėl Bendrijos pozicijos.
3 straipsnis
Tarybos pirmininkas Europos bendrijos vardu praneša apie šį Susitarimą, kaip numatyta Susitarimo 13 straipsnyje (2).
4 straipsnis
Sprendimas skelbiamas Europos Sąjungos oficialiajame leidinyje.
Priimta Briuselyje, 2006 m. vasario 27 d.